**MAGYAR HONVÉDSÉG**

 **KATONAI IGAZGATÁSI ÉS KÖZPONTI**

 **NYILVÁNTARTÓ PARANCSNOKSÁG**

Tájékoztató

a 60. életévét betöltött önkéntes műveleti tartalékos katona szerződésmódosításáról és további szolgálatvállalási lehetőségéről

**Tisztelt Önkéntes Műveleti Tartalékos!**

Tájékoztatom, hogy a Honvéd Vezérkar főnöke döntése alapján a 60. életévét betöltött önkéntes tartalékos további békeidőszaki, a kiképzésen és felkészítésen túli, tényleges katonai szolgálatra történő igénybevétele a kérelme figyelembe vételével tervezhető. A kérelem formanyomtatványa jelen tájékoztatóval egyidejűleg megküldésre kerül az Ön részére.

Az elérendő cél a katonai szervezeteknél lévő ÖMT beosztások felszabadítása, ezáltal az utánpótlás lehetőségének biztosítása, valamint az MH központi adminisztratív igényei ellátásra centralizálása {pl.: stratégiai és hadműveleti szinten tartóan vagy ideiglenesen fel nem töltött beosztások betöltése, alkalmaként szükséges szakismeret igénybe vétele céljából tanácsadói feladatok ellátásra, részvétel: doktrínák, szabályzatok, oktatási segédanyagok, tansegédletek kidolgozásában, nyelvismeret függvényében katonai szakanyagok (NATO STANAG) fordításában, szakoktatói állomány ideiglenes pótlása érdekében az oktatásban, képzésben, toborzási feladatok előkészítésében, valamint végrehajtásában, időszakosan jelentkező speciális végzettséget igénylő feladatok ellátásában (összekötő tiszt, valamint törzstiszti feladatok)}.

Az igénybevételre az MH igényei szerinti, egyedi esetekben, Önnel egyeztetve kerül sor.

Fentiek érdekében először kérelmeznie kell, hogy ÖMT jogviszonya fennállása idejére (maximum az öregségi nyugdíjkorhatár eléréséig)

1. a megküldött szerződésmódosítás alapján átkerüljön az abban nevesített beosztásra /az a. pontot húzza alá/.

*A kérelem 2.) pontjában szereplő opciók valamelyikének aláhúzásával folytassa a kitöltést.*

1. fennálló szerződése ne módosuljon, az abban foglaltak alapján kerüljön a továbbiakban is alkalmazásra (ez esetben, a továbbiakban is bevonható az MH bármely feladatába) /a b) pontot húzza alá/.

*A kérelem további része Önre nem vonatkozik, kérem, dátumozás és aláírás után juttassa vissza a feladóhoz, a szerződésmódosítást pedig tekintse tárgytalannak.*

A szerződésmódosítás kérésével egyidejűleg kérelmeznie kell a további békeidőszaki igénybevételét. Az Ön békeidőszaki igénybevétele a továbbiakban ennek figyelembe vételével történik.

*A kitöltött, dátummal és aláírással ellátott kérelmet, valamint szerződésmódosítást juttassa vissza a feladóhoz.*

**A kérelem írásban, indoklás nélkül bármikor megváltoztatható!**

**Amennyiben a kérelem és/vagy szerződésmódosítás visszaküldése a kézhezvételtől számított 10 napon belül nem történik meg, az Ön további békeidőszaki igénybevétele a fennálló ÖMT szerződése alapján történik.**